CELEX: 62010CN0216
Language: sl
Date: 2010-05-06 00:00:00
Title: Zadeva C-216/10 P: Pritožba, ki jo je 6. maja 2010 vložila Lufthansa AirPlus Servicekarten GmbH zoper sodbo Splošnega sodišča (šesti senat) z dne 3. marca 2010 v zadevi T-321/07, Lufthansa AirPlus Servicekarten GmbH proti Uradu za usklajevanje na notranjem trgu (znamke in modeli)

3.7.2010   
            
            
               SL
            
            
               Uradni list Evropske unije
            
            
               C 179/26
            
         Pritožba, ki jo je 6. maja 2010 vložila Lufthansa AirPlus Servicekarten GmbH zoper sodbo Splošnega sodišča (šesti senat) z dne 3. marca 2010 v zadevi T-321/07, Lufthansa AirPlus Servicekarten GmbH proti Uradu za usklajevanje na notranjem trgu (znamke in modeli)
   (Zadeva C-216/10 P)
   2010/C 179/42
   Jezik postopka: angleščina
   
      Stranke
   
   
      Pritožnica: Lufthansa AirPlus Servicekarten GmbH (zastopnika R. Kunze, G. Würtenberger, odvetnika)
   
      Drugi stranki v postopku: Urad za usklajevanje na notranjem trgu (znamke in modeli), Applus Servicios Tecnológicos, SL
   
      Predlogi
   
   Pritožnica Sodišču predlaga, naj:
   
               —
            
            
               razveljavi sodbo Splošnega sodišča z dne 3. marca 2010 v zadevi Lufthansa AirPlus Servicekarten GmbH proti UUNT – Applus Servicios Tecnológicos, SL (T-321/07, izpodbijana sodba), s katero je Splošno sodišče zavrnilo tožbo zoper odločbo drugega odbora za pritožbe Urada za usklajevanje na notranjem trgu (znamke in modeli) (UUNT) z dne 7. junija 2007, s katero je bila potrjena odločba oddelka za ugovore o zavrnitvi ugovora zoper prijavo znamke Skupnosti 002.933.356;
            
         
               —
            
            
               po koncu pisnega postopka določi datum obravnave pri Sodišču;
            
         
               —
            
            
               toženi stranki naloži plačilo stroškov.
            
         
      Pritožbeni razlogi in bistvene trditve
   
   Pritožnica navaja, da je treba sodbo Splošnega sodišča razveljaviti iz naslednjih razlogov:
   
               —
            
            
               Splošno sodišče je nepravilno potrdilo presojo odbora za pritožbe glede merila za verjetnost zmede na podlagi člena 8(1)(b) Uredbe o znamki Skupnosti (1);
            
         
               —
            
            
               Splošno sodišče je nepravilno opustilo presojo ugovora pritožnice, ki temelji na členu 8(5) Uredbe o znamki Skupnosti;
            
         
               —
            
            
               Splošno sodišče je kršilo člen 75 Uredbe o znamki Skupnosti, ker je presodilo, da odboru za pritožbe ni bilo treba izčrpno preučiti preostalih trditev pritožnice, zlasti tistih, ki se nanašajo na razlikovalni značaj prejšnje registracije znamke „zaradi ekonomičnosti postopka“;
            
         
               —
            
            
               izpodbijana sodba krši člen 76 Uredbe o znamki Skupnosti;
            
         
               —
            
            
               Splošno sodišče je napačno sprejelo, da dejstvo, da UUNT pritožnice ni obvestil o spremembi imetnika prijav znamke Skupnosti in ji tako odvzel možnost dati pripombe na spremembo stranke, ne vodi do resne kršitve pritožničine pravice do poštenega sojenja.
            
         
               —
            
            
               Splošno sodišče je izreklo odločitev o stroških, ki ni v skladu z upoštevnimi določbami prava Evropske unije.
            
         
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).